অনলাইনে মার্চেন্ট পয়েন্ট অফ সেলের মাধ্যমে লেনদেনের ক্ষেত্রে ব্যবসায়ীদের একটি নির্দিষ্টি অঙ্কের টাকা ব্যাঙ্ককে দিতে হয়। এটাই হল এমডিআর বা মার্চেন্ট ডিসকাউন্ট রেট। অভিযোগ, এই চার্জ এড়ানোর জন্য অনেকসময়ই কার্ডের ব্যবস্থা থাকলেও ক্রেতাকে নগদে টাকা দিতে বাধ্য করে থাকেন ব্যবসায়ীরা।শুক্রবার রবিশঙ্কর প্রসাদ আরও জানিয়েছেন, আগামী বছরের প্রথম দিন থেকেই শুরু হয়ে যাচ্ছে এই ব্যবস্থা। আগামী ২ বছর সরকার মার্চেন্ট ডিসকাউন্ট রেটের এই দায়ভার বহন করবে। সরকারের তরফে ব্যাঙ্কের ঘরে পৌঁছে যাবে নির্দিষ্ট পরিমাণ টাকার অঙ্ক। এরফলে সরকারের কোষাগার থেকে ২,৫১২ কোটি টাকা খরচ হবে।